
RAPORT DE SPECIALITATE

privind aprobarea reactualizării Devizului General pentru proiectului  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, actualizat prin HCL 202/25.05.2021
            
Având în vedere Referatul de aprobare nr. SC2021-24614/01.09.2021 al Primarului Municipiului Timişoara şi Proiectul de hotărâre privind aprobarea reactualizarii Devizului General pentru proiectului  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, actualizat prin HCL 202/25.05.2021
Facem următoarele precizări:
Prin contractul de finanţare nr. 247/09.05.2019 a fost aprobat proiectul “Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană Etapa II” cod SMIS 2014+127006, a cărui durată de implementare este până la data de 31.12.2023.
Prin  HCL nr. 489/19.10.2018 au fost aprobate Studiul de fezabilitate, Analiza cost-beneficiu şi indicatorii tehnico-economici pentru Proiectul “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”, completată prin Hotarârea Consiliului Local al Municipiului Timisoara nr. 110/19.03.2019.
Ulterior, ca urmare a finalizării etapei de proiectare și a necesității asigurării echivalenței liniilor 
din Devizul general cu categoriile și subcategoriile de cheltuieli eligibile introduse în modulul My SMIS, a fost aprobat prin HCL nr. 202/25.05.2021 Devizul General actualizat pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006.
Obiectivul general al proiectului îl reprezintă reducerea impactului negativ asupra mediului şi diminuarea efectelor schimbărilor climatice cauzate de sistemul centralizat de alimentare cu energie termică în scopul îmbunătăţirii stării de sănătate a populaţiei în Timişoara şi asigurării conformării cu obligaţiile de mediu stabilite prin Tratatul de Aderare. 
Obiectivul specific al proiectului constă în reabilitarea unor tronsoane de reţea primară şi parţial a reţelelor secundare de distribuţie a energiei termice pentru încălzire, apă caldă de consum şi recirculaţia acesteia, aferente a 25 puncte termice, în vederea creşterii eficienţei energetice a sistemului, reducerii emisiilor de poluanţi şi a îmbunătăţirii sănătăţii populaţiei. 

Proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006 este finanţat prin Programul Operaţional Infrastructură Mare (POIM) 2014-2020  axa prioritară 7, în valoare totală de 148.118.419,84 lei, inclusiv TVA.
În cadrul proiectului s-au încheiat Acordul Contractual nr. 141/10.07.2020 - Contract de proiectare și execuție de lucrări pentru Lot 1- Rețele termice primare, respectiv Acordul Contractual nr. 142/10.07.2020 - Contract de proiectare și execuție de lucrări pentru Lot 2- Rețele termice secundare. Aceste contracte se află sub incidența HG nr. 1/2018 care prevede clauze de ajustare, folosindu-se una dintre formulele prevăzute în acest act normativ. 
În conformitate cu prevederile clauzei 48 din contractele nr. 141/10.07.2020 si 142/10.07.2020– Ajustarea prețurilor, dacă durata de execuție la semnarea contractului este mai mare de 365 de zile, se va considera că prețurile din oferta antreprenorului au fost stabilite în baza condițiilor de prețuri și piață în vigoare la data de Referință și sumele plătibile Antreprenorului vor fi ajustate pentru creșterea/diminuarea indicilor de preț pentru elementele constitutive ale Ofertei, al cărui efect se reflectă în creșterea/diminuarea costurilor pe baza cărora s-a fundamentat Prețul Contractului. 
Deoarece durata de execuție a lucrărilor depășește 365 de zile, prețul contractului va fi ajustat în baza formulei de la clauza 48.3 din contract. 
Formula de ajustare prevăzută în contractele mai sus menționate se aplică pentru valoarea rămasă de executat, la fiecare situație de lucrări/facturi, până la finalizarea lucrărilor.
În contextul în care indicele de cost în construcții total emis de INS variază în fiecare lună, fiecărei situații de lucrări/facturi fiindu-i aplicabilă o altă valoare a indicelui INS, prețul final al contractului va fi cunoscut doar după emiterea tuturor situațiilor de lucrări.
Economiile la bugetul aprobat al proiectului rezultate ca urmare a finalizării procedurilor de achiziții sunt necesare a fi redistribuite între liniile bugetare ale devizului general, în vederea decontării sumelor rezultate din ajustarea prețului conform clauzei 48 din contractele de lucrari nr. 141/10.07.2020 și 142/10.07.2020.
	De asemenea, actualizarea devizului general conform prevederilor legale în vigoare este necesară în vederea efectuării decontărilor pentru contractele de lucrari atribuite în cadrul proiectului şi asigurarea echivalenței liniilor din Devizul general cu categoriile și subcategoriile de cheltuieli eligibile introduse în modulul My SMIS, conform bugetului proiectului aprobat în cadrul contractului de finanțare. 
Realocările între capitolele de cheltuieli efectuate prin actualizarea Devizului General conform prevederilor legale în vigoare, se realizează cu încadrarea în valoarea eligibilă (fără TVA) a Devizului General aprobat  prin  HCL nr. 489/19.10.2018 și actualizat, conform Anexei.	
Potrivit prevederilor art. 10, alin 4 din HG 907/2016,: “Devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar”, justificâdu-se astfel necesitatea actualizării devizului general al proiectului.
După aprobarea actualizării devizului general se impune încheierea unui act adiţional la contractul de finanţare nr. 247/09.05.2019, conform prevederilor art. 10. Acest demers este condiţionat de actualizarea devizului general. 
Fără actualizarea devizului general și încheierea unui act adițional la contractul de finanțare, nu vor putea fi solicitate și rambursate cheltuielile eligibile aferente proiectului,  acestea nefiind acceptate de către AM POIM.
Proiectul este finanțat din capitolul 81.02.06 Energie termica, Program de dezvoltare 2021.



Având în vedere cele menționate anterior, supunem dezbaterii și aprobării Consiliului Local proiectul de hotărâre privind aprobarea reactualizarii Devizului General pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, actualizat prin HCL 202/25.05.2021, conform Anexei.

